Gulbrand Hagen

**Gulbrand Torsteinson Hagen** (20. mars 1865 – 25. februar 1919), også kjent som **Gilbert Hagen**, var en amerikansk avisredaktør, skribent og fotograf i Minnesota og North Dakota på slutten av 1800-tallet og begynnelsen av 1900-tallet.

## Biografi
G.T. Hagen var født i Eggedal sogn i Sigdal i Buskerud. I 1882 emigrerte han til USA, 17 år gammel. Der fortsatte han skolegangen ved Minnesota Lutheran Seminary and Institute i Willmar, Minnesota . I 1894 kjøpte Hagen en norskspråklig avis og flyttet avisen til Mayville, North Dakota og deretter til Crookston, Minnesota.

Ifølge en folketelling i delstaten Minnesota i 1895 var Gilbert Hagen per 1.&nbsp;juni 1895 bosatt i Elbow Lake, Grant County, Minnesota, og hadde da vært bosatt i Minnesota i seks år. Av yrke var han fotograf, ifølge folketellingen.

Gilbert (Gudbrand eller Gulbrand) T. Hagen er også oppført i Minnesota Historical Societys *Directory of Minnesota Photographers*.

## Journalist og redaktør
Fra 1894 til 1919 var Hagen redaktør for og utgiver av ukebladet *[[Vesterheimen (ukeavis)|Vesterheimen]]*. Det var et reformvennlig ukeblad; de fleste abonnentene var bosatt i det nordvestlige Minnesota. Også etter at *English only*-bevegelsen (kan oversettes med *Alt på engelsk*-bevegelsen) fortsatte Hagen å gi ut *Vesterheimen*; heller ikke det faktum at bruken av tysk og skandinavisk avtok i oppløpet frem mot første verdenskrig, førte til at *Vesterheimen* la inn årene. I 1917 vedtok kongressen en lov som påla alle ikke-engelske aviser og tidsskrifter å oversette og sende inn for gjennomgang eventuelle politiske tekster eller kommentarer for myndighetsgjennomgang. Noen publikasjoner slapp dette kravet, men Hagens *Vesterheimen* og andre reforminnstilte (eller radikale) publikasjoner gjorde det ikke.

Ved siden av å drive avis skrev Hagen flere norskspråklige bøker og noveller. I 1903 skrev og publiserte Hagen novellen *Per Kjolseth, eller Manden til Marit*, en komisk oppfølger til Allan Saetres populære, norsk-amerikanske novelle *Farmerkonen Marit Kjølseths erfaringer i Chicago* (Chicago, Ill.: J. Anderson Pub. Co., 1904) . I begge bøkene er Marits mann Per fremstilt som en streber som er ivrig (kanskje for ivrig) etter å bli amerikanisert.

## Hagens etterkommere
G.T. Hagen og kona Anna (Vik) fikk åtte barn.

Deres sønn Harold Hagen var utgiver av og redaktør for en norskspråklig avis, og ga dessuten ut *Polk County Leader* i Crookston. Harold Hagen ble valgt inn i Representantenes hus for partiet *[[Farmer-Labour Party]]*, som representant fra Minnesotas 9. kongressdistrikt. Han ble gjenvalgt i de kommende valgene, men da for Det republikanske parti, og satt i Representantenes hus fra 1943 til 1955. Han satt følgelig sammenhengende i Representantenes hus fra 3.&nbsp;januar 1943 til 3.&nbsp;januar 1955, det vil si i den 78., 79., 80., 81., 82. og 83. kongressen.

George Hagen (f. 1903) arbeidet i *[[United States Bureau of the Census]]* fra 1924 til 1928. Deretter var han *special agent* i US Department of Justice Federal Bureau of Investigation fra 1929 til 1930. Han var statsadvokat i Polk County, Minnesota fra 1931 til 1934. George Hagen var også folkevalgt i delstatsforsamlingen i Minnesota i tre sammenhengende perioder.

Hagens eldste datter, Ida Hagen Kirn, hadde den norsk-amerikanske forfatteren Ole Edvart Rølvåg som lærer mens hun studerte ved St. Olaf College tidlig på 1900-tallet; etter hvert ble hun Rølvaags sekretær. Fra 1919 til 1920 var hun selv norsklærer ved St Olaf; hun holdt kontakten med Rølvåg frem til han døde i 1931. Etter at Ida Hagen Kirn døde ble det opprettet et stipend i hennes navn (Ida Hagen Kirn Endowed Scholarship) ved St. Olaf College.

G.T. Hagen døde 24. februar 1919 av komplikasjoner etter spanskesyken.

## Verk (utvalg)

* 1898: *Bruden fra fjeldet*; Mayville, North Dakota: Vesterheimen
* 1898: *Fra Snelandets Hytter.* *Fortællinger og gamle Sagn fra Norge*; Mayville, North Dakota. Vesterheimen
* 1903: *Per Kjolseth, eller "Manden til Marit*; Crookston, Minnesota: Vesterheimen. 1903

## Referanser